Elisha Gray

Elisha GRAY estis usonano, elektroinĝeniero, fondinto de Okcidenta Elektra Industri-Firmao.

 Biografio 
Gray naskiĝis la 2-an de aŭgusto 1835 en Barnesville (Ohio). Liaj gepatroj estis kvakeroj. Li frue interesiĝis pri elektroniko kaj lernis diversajn metiojn. En 1865 li inventis relajson por telegrafo, post 2 jaroj li jam havis ankaŭ la patenton. Poste li translokiĝis al Cleveland, baldaŭe en Ĉikagon. En 1870 Gray evoluigis literoskriban telegrafon. En 1874 li publikigis "konatajn melodiojn tra telegrafodrato". Poste li inventis la telefonon, sed per minutoj li malfruiĝis, kaj Alexander Graham Bell ricevis la tiaman gloron. Dum la vivo li havis 70 patentojn. Li mortis la 21-an de januaro 1901.

Kategorio:Usonaj inventistoj